**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

--------- ---------------- 2019 թվականի N - Ն

**Հայաստանի Հանրապետության ԿԱՌԱՎԱՐՈՒԹՅԱՆ 2014 ԹՎԱԿԱՆԻ**

**ԱՊՐԻԼԻ 17-Ի n 534-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Համաձայն «Նորմատիվ իրավական ակտերի մասին» օրենքի 34-րդ հոդվածի` Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2014 թվականի ապրիլի 17-ի ««Զբաղվածության մասին» Հայաստանի Հանրապետության օրենքի կիրարկումն ապահովող մի շարք իրավական ակտեր հաստատելու մասին» N 534-Ն որոշման (այսուհետ` որոշում) մեջ կատարել հետևյալ փոփոխությունները և լրացումները.

1) որոշման նախաբանում «2-րդ մասի» բառերից հետո «1-3-րդ կետերի և 4-րդ մասի» բառերը փոխարինել «, 3-րդ մասի 2-րդ կետի, 4-րդ և 4.2-րդ մասերի» բառերով.

2) որոշման 1-ին կետի 6-րդ ենթակետը «քաղաքի» բառից հետո լրացնել «,տարածքների» բառով.

3) որոշման 1-ին կետի 11-րդ ենթակետը «ավարտին» բառից հետո լրացնել «մինչև» բառով.

4) որոշման 1-ին կետի 15-րդ ենթակետը «անմրցունակ» բառից հետո լրացնել «ազատազրկման վայրերից վերադարձած, հաշմանդամություն ունեցող, ինչպես նաև «հաշմանդամություն ունեցող երեխա» կարգավիճակ ունեցող» բառերով.

5) որոշման 1-ին կետի 22-րդ ենթակետից հանել «երիտասարդ» բառը.

6) որոշման մեջ «նախարարության աշխատակազմ» բառերը փոխարինել «նախարարություն» բառով` համապատասխան հոլովաձևերով.

7) որոշման 1-ին կետի 2-րդ ենթակետով հաստատված N 2 հավել­վածի 2-րդ կետի 2-րդ ենթակետում «չունեցող» բառից հետո լրացնել «, ինչպես նաև մասնագիտական կրթություն և որակավորում ունեցող, սակայն ստացած մասնագիտությանը համապատասխան վերջին հինգ տարվա ընթացքում աշխատանքային գործունեություն չիրականացնող» բառերը.

8) որոշման N 7 հավել­վածի 10-րդ կետում «նախահաշիվները (ըստ տարածքային կենտրոնների կամ ամփոփ)» բառերը, N 8 հավել­վածի 21.9-րդ կետում և N 22 հավելվածի 11-րդ կետում «նախահաշիվները` ըստ տարածքային կենտրոնների» բառերը, N 8 հավելվածի 39-րդ կետում, N 13 հավելվածի 19-րդ կետում, N 16 հավել­վածի 27-րդ և 56-րդ կետերում «նախահաշիվները (ըստ տարածքային կենտրոնների և ամփոփ)» բառերը փոխարինել «նախահաշիվը» բառով, իսկ N 12 հավել­վածի 15-րդ կետում, N 22 հավել­վածի 12-րդ կետում և N 23 հավել­վածի 14-րդ կետում «ըստ տարածքային կենտրոնների ծախսերի նախահաշիվներն» բառերը փոխարինել «ծախսերի նախահաշիվն» բառերով.

9) որոշման N 7 հավել­վածի 11-րդ և 12-րդ կետերում, N 8 հավել­վածի 21.10-րդ և 40-րդ կետերում, N 11 հավել­վածի 23-րդ կետում, N 12 հավել­վածի 16-րդ կետում, N 13 հավելվածի 20-րդ և 21-րդ կետերում, N 16 հավել­վածի 28-րդ, 29-րդ, 57-րդ և 58-րդ կետերում, N 22 հավել­վածի 13-րդ կետում, N 23 հավել­վածի 15-րդ կետում «նախահաշիվներն» բառը փոխարինել «նախահաշիվն» բառով.

10) որոշման 1-ին կետի 7-րդ ենթակետով հաստատված N 7 հավել­վածի`

ա. 12-րդ կետից հետո լրացնել նոր` 12.1-ին կետ հետևյալ բովանդակությամբ.

«12.1. Հայաստանի Հանրապետության օրենսդրությամբ սահմանված վճարման փաստաթղթերն ստանալուց հետո գործակալությունը երեք աշխատանքային օրվա ընթացքում իրականացնում է փոխանցումը կազմակերպության բանկային հաշվին:»,

բ. 13-րդ կետի 2-րդ և 3-րդ պարբերություններն ուժը կորցրած ճանաչել.

11) որոշման N 8 հավել­վածի 21.4-րդ, 21.7-րդ, 31-րդ, 34-րդ և 36-րդ կետերում, N 12 հավել­վածի 7-րդ կետում, N 17 հավել­վածի 17-րդ կետում, N 23 հավել­վածի 8-րդ կետի 2-րդ ենթակետում, 9-րդ կետում և N 23 հավել­վածի օրինակելի ձևի 4-րդ կետի 1-ին ենթակետի «գ» պարբերությունում և 5-րդ կետի 1-ին ենթակետի «գ» պարբերությունում «կրկնօրինակը» բառը փոխարինել «պատճենը» բառով.

12) որոշման 1-ին կետի 8-րդ ենթակետով հաստատված N 8 հավել­վածի`

ա. 7-րդ կետը լրացնել նոր` 5-րդ և 6-րդ ենթակետերով հետևյալ բովանդակությամբ.

«5) նա բնակչության սոցիալական պաշտպանության հաստատության (մանկատան) շրջանավարտ է.

6) նա սոցիալական դեպքի վարման շրջանակներում սոցիալական աջակցության տարածքային գործակալությունից (բաժնից) ուղղորդված անձ է:»,

բ. 21.12-րդ և 42-րդ կետերում «երկու» բառը փոխարինել «հինգ» բառով,

գ. 21.13-րդ կետի 2-րդ ենթակետում և 21.16-րդ կետում «անձի» բառից հետո լրացնել «(բացառությամբ հաշմանդամություն ունեցող անձի)» բառերը,

դ. 43-րդ կետի 2-րդ ենթակետն ուժը կորցրած ճանաչել.

13) որոշման 1-ին կետի 11-րդ ենթակետով հաստատված N 11 հավել­վածի՝

ա. 1-ին կետից հանել «, առնվազն երեք ամիս գործազուրկի կարգավիճակում գտնվող» բառերը,

բ. 3-րդ կետը շարադրել հետևյալ խմբագրությամբ.

«3. Մասնագիտական ուսուցումը կազմակերպվում է զբաղվածության կարգավորման ամենամյա պետական ծրագրին համապատասխան` համաձայն մասնագիտական ուսուցման պահանջարկ ունեցող մասնագիտությունների (աշխատանքների, զբաղմունքների) ցանկի: Մասնագիտական ուսուցման ծառայության ձեռքբերման նպատակով կազմակերպված գնման ընթացակարգի հրավերը ներկայացնելու օրվանից մեկ ամիս առաջ գործակալությունը Հայաստանի Հանրապետության կրթության պետական կառավարման լիազորված մարմին է ներկայացնում տեղեկատվություն` տվյալ ժամանակահատվածում աշխատաշուկայում պահանջարկ ունեցող մասնագիտությունների (աշխատանքների, զբաղմունքների) ցանկի և դրանց նկարագրությունների վերաբերյալ:»,

գ. 7-րդ կետը շարադրել հետևյալ խմբագրությամբ.

«7. Մասնագիտական ուսուցման ծառայությունների ձեռքբերման նպատակով կազմակերպված գնման ընթացակարգի հրավերով սահմանվում է, որ առաջին տեղ զբաղեցրած մասնակիցն իր կողմից կնքված պայմանագրի հետ միաժամանակ ներկայացնում է Հայաստանի Հանրապետության կրթության պետական կառավարման լիազորված մարմնի կողմից Հայաստանի Հանրապետության կառավարության 2015 թվականի սեպտեմբերի 10-ի «Լրացուցիչ կրթական ծրագրերի կազմակերպման և իրականացման կարգը, ինչպես նաև ոչ ֆորմալ և ինֆորմալ ուսուցման արդյունքների գնահատման և ճանաչման կարգը սահմանելու մասին» N 1062-Ն որոշմամբ հաստատված կարգի 15-րդ կետի համաձայն երաշխավորված` մասնագիտական ուսուցման տվյալ դասընթացն ապահովող մոդուլային ծրագիր:»,

դ. 7-րդ կետից հետո լրացնել նոր` 7.1-ին և 7.2-րդ կետեր հետևյալ բովանդակությամբ.

«7.1. Սույն կարգի 7-րդ մասով սահմանված մասնագիտական ուսուցման մոդուլային ծրագիրը Հայաստանի Հանրապետության կրթության պետական կառավարման լիազորված մարմնի կողմից երաշխավորվում է մինչև երեք տարի ժամկետով՝ անկախ դրա իրականացման քանակից։ Դրա համար հիմք է հանդիսանում մասնագիտական ուսուցման ծառայությունների ձեռքբերման նպատակ ունեցող հավանական մասնակցի ներկայացրած մասնագիտական ուսուցման մոդուլային ծրագիրը՝ ներկայացված մասնագիտությունների (աշխատանքի, զբաղմունքի) նկարագրությանը համապատասխանելու վերաբերյալ երաշխավորված կազմակերպության անկախ մասնագիտական եզրակացության հիմքով։

7.2. Մասնագիտական ուսուցման ծառայությունների ձեռքբերման նպատակ ունեցող հավանական մասնակցի ներկայացրած մասնագիտական ուսուցման մոդուլային ծրագրի փորձաքննության, մասնագիտական եզրակացության և երաշխավորության կամ մերժման գործընթացը կազմակերպվում է դիմումը ստանալու օրվան հաջորդող 15 աշխատանքային օրվա ընթացքում։ Մերժման դեպքում ներկայացվում են մերժման պատճառները:»,

ե. 9-րդ կետի առաջին նախադասության մեջ «տրվում է» բառերից հետո լրացնել «բնակչության սոցիալական պաշտպանության հաստատության (մանկատան) շրջանավարտներին, իսկ նրանց բացակայության դեպքում`» բառերը,

զ. 24-րդ կետը «չափով» բառից հետո լրացնել «, իսկ բնակչության սոցիալական պաշտպանության հաստատության (մանկատան) շրջանավարտներին տրվում է կրթաթոշակ` «Նվազագույն ամսական աշխատավարձի մասին» Հայաստանի Հանրապետության օրենքի 1-ին հոդվածով սահմանված նվազագույն ամսական աշխատավարձի չափով» բառերով.

14) որոշման 1-ին կետի 12-րդ ենթակետով հաստատված N 12 հավել­վածի՝

ա. 1-ին կետից հանել «առնվազն երեք ամիս գործազուրկի կարգավիճակում գտնվող`» բառերը,

բ. 3-րդ կետում «3» թիվը փոխարինել «մինչև 6» թվով,

գ. 4-րդ կետը «տրվում է» բառերից հետո լրացնել «բնակչության սոցիալական պաշտպանության հաստատության (մանկատան) շրջանավարտներին, նրանց բացակայության դեպքում`» բառերով,

դ. 6-րդ կետից հանել «Ընդ որում, բանակցությունների արդյունքում ընտրված գործատուի հետ մեկ տարվա ընթացքում կարող է կնքվել առավելագույնը երկու պայմանագիր:» նախադասությունը,

ե. 8-րդ կետի 3-րդ ենթակետում «հարկը» բառից հետո լրացնել «, դրոշմանիշային վճարը» բառերը և 3-րդ ենթակետը «տեղեկանք» բառից հետո լրացնել «, ինչպես նաև աշխատանքային պայմանագիրը լուծվելու դեպքում աշխատողի հետ վերջնահաշվարկ կատարելու համար» բառերով,

զ. 8-րդ կետը լրացնել նոր` 4-րդ ենթակետով հետևյալ բովանդակությամբ.

«4) գործատուի մոտ աշխատանքային փորձի ձեռքբերման գործընթացը կազմակերպող մասնագետին ամսական կտրվածքով վճարվում է գումար` «Նվազագույն ամսական աշխատավարձի մասին» Հայաստանի Հանրապետության օրենքի 1-ին հոդվածով սահմանված նվազագույն ամսական աշխատավարձի 50 տոկոսի չափով.»,

է. 17-րդ կետում «երկու» բառը փոխարինել «հինգ» բառով,

ը. 19-րդ կետի երրորդ նախադասության մեջ «Գործազուրկի» բառից հետո լրացնել «(բացառությամբ հաշմանդամություն ունեցող անձի)» բառերը,

թ. 23-րդ կետում «15» թվերը փոխարինել «18» թվով.

15) որոշման 1-ին կետի 13-րդ ենթակետով հաստատված N 13 հավել­վածի՝

ա. 5-րդ կետի առաջին նախադասության մեջ «երեք» բառը փոխարինել «երկու» բառով,

բ. 5-րդ կետից հետո լրացնել նոր` 5.1-ին կետ հետևյալ բովանդակությամբ.

«5.1. Ծրագրում առաջնահերթության կարգով կարող են ընդգրկվել բնակչության սոցիալական պաշտպանության հաստատության (մանկատան) շրջանավարտները:»

գ. 13-րդ կետում «3» թիվը փոխարինել «2» թվով, իսկ «36» թիվը` «24» թվով,

դ. 16.1-ին կետում «երկու» բառը փոխարինել «հինգ» բառով և կետից հետո լրացնել նոր` 16.2-րդ կետ հետևյալ բովանդակությամբ.

«16.2. Սույն կարգի 16-րդ կետի 1-3-րդ ենթակետերով նախատեսված միջոցները սահմանված կարգով ստացվելուց հետո գործակալությունը հինգ աշխատանքային օրվա ընթացքում փոխանցում է գործազուրկի հաշվարկային հաշվին:»,

ե. 23-րդ և 24-րդ կետերում «երեք» բառերը փոխարինել «երկու» բառով, «36» թիվը` «24» թվով,

զ. 23-րդ կետի 2-րդ ենթակետում «գործազուրկի» բառից հետո լրացնել «(բացառությամբ հաշմանդամություն ունեցող անձի)» բառերը,

է. 23-րդ կետից հետո լրացնել նոր` 23.1-ին, 23.2-րդ և 23.3-րդ կետեր հետևյալ բովանդակությամբ.

«23.1. Այլ վայրում աշխատանքի տեղավորման դեպքում՝ գործազուրկին հատուցված նյութական ծախսերը ենթակա չեն վերադարձման, եթե գործազուրկն աշխատանքային պայմանագիրը կնքելուց հետո ծրագրի իրականացման ժամանակահատվածում լուծում է աշխատանքային պայմանագիրը և այն լուծելուց հետո մեկամսյա ժամկետում աշխատանքի է անցնում նույն վայրում այլ գործատուի մոտ՝ առնվազն սույն կարգի 14-րդ կետում նշված աշխատանքային պայմանագրով սահմանված ժամկետով:

23.2. Սույն կարգի 23.1-ին կետով նախատեսված դեպքում այլ գործատուի հետ աշխատանքային պայմանագիր կնքելուց հետո դրա պատճենը գործազուրկը երեք աշխատանքային օրվա ընթացքում ներկայացնում է տարածքային կենտրոն:

23.3. Սույն կարգի 23.1-ին կետում նշված այլ գործատուի հետ կնքված աշխատանքային պայմանագրի ժամկետից շուտ լուծման դեպքում գործատուին և գործազուրկին հատուցված նյութական ծախսերը ենթակա են վերադարձման գործազուրկի (բացառությամբ հաշմանդամություն ունեցող անձի) կողմից:».

16) որոշման 1-ին կետի 14-րդ ենթակետով հաստատված N 14 հավել­վածի`

ա. 2-րդ կետի 15-րդ ենթակետում «և» շաղկապը փոխարինել «, այդ թվում`» բառերով,

բ. 2-րդ կետը լրացնել նոր` 16-րդ ենթակետով հետևյալ բովանդակությամբ.

«16) անձը բնակչության սոցիալական պաշտպանության հաստատության (մանկատան) շրջանավարտ է:».

17) որոշման 1-ին կետի 15-րդ ենթակետով հաստատված N 15 հավել­վածի՝

ա. վերնագիրը «ԱՆՄՐՑՈՒՆԱԿ» բառից հետո լրացնել «ԱԶԱՏԱԶՐԿՄԱՆ ՎԱՅՐԵՐԻՑ ՎԵՐԱԴԱՐՁԱԾ, ՀԱՇՄԱՆԴԱՄՈՒԹՅՈՒՆ ՈՒՆԵՑՈՂ, ԻՆՉՊԵՍ ՆԱԵՎ «ՀԱՇՄԱՆԴԱՄՈՒԹՅՈՒՆ ՈՒՆԵՑՈՂ ԵՐԵԽԱ» ԿԱՐԳԱՎԻՃԱԿ ՈՒՆԵՑՈՂ» բառերով,

բ. 1-ին կետը «միջնորդությամբ» բառից հետո լրացնել «ազատազրկման վայրերից վերադարձած,» բառերով,

գ. 3.2-րդ կետը լրացնել նոր` 5-րդ և 6-րդ ենթակետերով հետևյալ բովանդակությամբ.

«5) նա բնակչության սոցիալական պաշտպանության հաստատության (մանկատան) շրջանավարտ է.

6) նա սոցիալական դեպքի վարման շրջանակներում սոցիալական աջակցության տարածքային գործակալությունից (բաժնից) ուղղորդված անձ է:»,

դ. 7-րդ կետում «վեց օրացուցային ամիս» բառերը փոխարինել «մեկ տարի» բառերով,

ե. 8-րդ կետում «մինչև վեց օրացուցային ամիս ժամկետով» բառերը փոխարինել «ծրագրի իրականացման ամբողջ ժամանակահատվածում» բառերով,

զ. 11-րդ կետում «մեկ ու կես տարի» բառերը փոխարինել «երկու տարի» բառերով, «18» թիվը` «24» թվով, «6» թիվը` «12» թվով,

է. 31-րդ կետի 2-րդ ենթակետը «անմրցունակ» բառից հետո լրացնել (բացառությամբ հաշմանդամություն ունեցող) բառերով,

ը. 31-րդ, 31.1-ին և 35-րդ կետերում «մեկուկես» բառերը փոխարինել «երկու» բառերով,

թ. 31-րդ և 35-րդ կետերում «18» թվերը փոխարինել «24» թվերով.

18) որոշման 1-ին կետի 16-րդ ենթակետով հաստատված N 16 հավել­վածի՝

ա. 3-րդ կետից հանել «և առնվազն երեք ամիս գործազուրկի կարգավիճակում գտնվող» բառերը,

բ. 12-րդ կետը «եթե» բառից հետո լրացնել «նա բնակչության սոցիալական պաշտպանության հաստատության (մանկատան) շրջանավարտ է կամ» բառերով.

գ. 19-րդ և 20-րդ կետերում «անձի» բառերից հետո լրացնել «(բացառությամբ բնակչության սոցիալական պաշտպանության հաստատության (մանկատան) շրջանավարտի)» բառերը,

դ. 30-րդ և 59-րդ կետերում «երկու» բառերը փոխարինել «հինգ» բառերով,

ե. 42-րդ կետի 1-ին ենթակետից հանել «հաշվառված է ընտանիքների անապահովության գնահատման համակարգում և» բառերը, «ընտանեկան» բառից հետո լրացնել «կամ սոցիալական» բառերը և կետը լրացնել նոր` 5-րդ և 6-րդ ենթակետերով հետևյալ բովանդակությամբ.

«5) նա բնակչության սոցիալական պաշտպանության հաստատության (մանկատան) շրջանավարտ է.

6) նա սոցիալական դեպքի վարման շրջանակներում սոցիալական աջակցության տարածքային գործակալությունից (բաժնից) ուղղորդված անձ է:»,

զ. 63-րդ կետից հետո լրացնել նոր` 63.1-ին կետ հետևյալ բովանդակությամբ.

«63.1. Ենթածրագիր 2-ում ընդգրկված անմրցունակ անձի ստացած եկամուտը ընտանիքների անապահովության գնահատման ժամանակ որպես եկամուտ չի հաշվարկվում:».

19) որոշման 1-ին կետի 17-րդ ենթակետով հաստատված N 17 հավել­վածի 6-րդ կետը «տրվում է» բառերից հետո լրացնել «բնակչության սոցիալական պաշտպանության հաստատության (մանկատան) շրջանավարտներին, իսկ նրանց բացակայության դեպքում`» բառերով,

20) որոշման 1-ին կետի 18-րդ ենթակետով հաստատված N 18 հավել­վածի 3.1-ին կետը լրացնել նոր` 5-րդ և 6-րդ ենթակետերով հետևյալ բովանդակությամբ.

«5) նա բնակչության սոցիալական պաշտպանության հաստատության (մանկատան) շրջանավարտ է.

6) նա սոցիալական դեպքի վարման շրջանակներում սոցիալական աջակցության տարածքային գործակալությունից (բաժնից) ուղղորդված անձ է:».

21) որոշման 1-ին կետի 19-րդ ենթակետով հաստատված N 19 հավել­վածի՝

ա. 3-րդ կետում «Ծրագիրն» բառից հետո լրացնել «առաջնահերթության կարգով» բառերով,

բ. 4-րդ կետի 1-ին ենթակետում «որի» բառը փոխարինել «ինքն ու իր» բառերով,

գ. 5-րդ կետից հանել «նրա» բառը և կետը լրացնել նոր` 5-րդ և 6-րդ ենթակետերով հետևյալ բովանդակությամբ.

«5) նա բնակչության սոցիալական պաշտպանության հաստատության (մանկատան) շրջանավարտ է.

6) նա սոցիալական դեպքի վարման շրջանակներում սոցիալական աջակցության տարածքային գործակալությունից (բաժնից) ուղղորդված անձ է:»,

դ. 14-րդ կետի 4-րդ ենթակետում «երեք» բառը փոխարինել «երկու» բառով և կետը լրացնել նոր` 6-րդ ենթակետով հետևյալ բովանդակությամբ.

«6) մասնակցում է ծրագրի իրականացման մոնիթորինգի աշխատանքներին:».

22) որոշման 1-ին կետի 21-րդ ենթակետով հաստատված N 21 հավել­վածի՝

ա. 7-րդ կետում «աշխատաշուկայում անմրցունակ» բառերը փոխարինել «գործազուրկի կարգավիճակ ստացած» բառերով և կետը լրացնել նոր` 5-րդ և 6-րդ ենթակետերով հետևյալ բովանդակությամբ.

«5) ովքեր բնակչության սոցիալական պաշտպանության հաստատության (մանկատան) շրջանավարտներ են.

6) ովքեր սոցիալական դեպքի վարման շրջանակներում սոցիալական աջակցության տարածքային գործակալությունից (բաժնից) ուղղորդված անձինք են:»,

բ. 8-րդ կետում «աշխատաշուկայում անմրցունակ անձի կարգավիճակ ստացածին» բառերը փոխարինել «հաշվառվածներին՝ ըստ հաշվառման հերթականության» բառերով.

23) որոշման 1-ին կետի 22-րդ ենթակետով հաստատված N 22 հավել­վածի՝

ա. վերնագրից և օրինակելի ձև N 1-ի վերնագրից հանել «ԵՐԻՏԱՍԱՐԴ» բառը.

բ. 1-ին կետից հանել «առաջին անգամ աշխատաշուկա մուտք գործող» և «երիտասարդ (մինչև 30 տարեկան)» բառերը,

գ. 2-րդ կետում «և առաջին անգամ աշխատաշուկա մուտք գործող մասնագիտություն չունեցող երիտասարդ մայրերի» բառերը փոխարինել «անձանց» բառով,

դ. 3-րդ կետը լրացնել նոր` 4-րդ և 5-րդ ենթակետերով հետևյալ բովանդակությամբ.

«4) բնակչության սոցիալական պաշտպանության հաստատության (մանկատան) շրջանավարտ է.

5) սոցիալական դեպքի վարման շրջանակներում սոցիալական աջակցության տարածքային գործակալությունից (բաժնից) ուղղորդված անձ է:»,

ե. 18-րդ կետում «երկու» բառը փոխարինել «հինգ» բառով,

զ. օրինակելի ձև N 1-ի 1-ին կետից հանել «առաջին անգամ աշխատաշուկա մուտք գործող» բառերը,

է. օրինակելի ձև N 1-ի 5-րդ կետի 3-րդ ենթակետից հանել «, ինչպես նաև վճարել գործազուրկի կրթաթոշակից հաշվարկվող եկամտային հարկը և օրենքով սահմանված դեպքերում` նպատակային սոցիալական վճարը» բառերը.

24) որոշման 1-ին կետի 23-րդ ենթակետով հաստատված N 23 հավել­վածի՝

ա. 3-րդ կետը «աշխատանքի» բառից հետո լրացնել «, և որոնց ընտանիքի (կնոջ և ամուսնու) միջին եկամուտը տվյալ պահին նախորդող տասներկուամսյա ժամանակահատվածում (ամուսնու (կնոջ) անհատ ձեռնարկատեր լինելու դեպքում` նախորդ տարվա ընթացքում ստացած միջին եկամուտը) չի գերազանցում երեք հարյուր հիսուն հազար դրամը» բառերով:

բ. 4-րդ կետի 1-ին ենթակետն ուժը կորցրած ճանաչել և կետը լրացնել նոր` 6-րդ և 7-րդ ենթակետերով հետևյալ բովանդակությամբ.

«6) ովքեր բնակչության սոցիալական պաշտպանության հաստատության (մանկատան) շրջանավարտներ են.

7) ովքեր սոցիալական դեպքի վարման շրջանակներում սոցիալական աջակցության տարածքային գործակալությունից (բաժնից) ուղղորդված անձինք են:»,

գ. 5-րդ կետից հետո լրացնել նոր` 5.1-ին կետ հետևյալ բովանդակությամբ.

«5.1. Ծրագրում ընդգրկվելու պահին շահառուն ներկայացնում է գործատուի կողմից տրված տեղեկանք` իր և ամուսնու (կնոջ) տվյալ պահին նախորդող տասներկուամսյա ժամանակահատվածում ստացած միջին աշխատավարձի վերաբերյալ, իսկ ամուսնու (կնոջ) անհատ ձեռնարկատեր լինելու դեպքում` տեղեկանք նախորդ տարվա ընթացքում ստացած միջին եկամտի վերաբերյալ:»,

դ. 8-րդ կետի 1-ին ենթակետից հանել «և իր միջին ամսական աշխատավարձի չափի» բառերը,

ե. 10-րդ կետում «Նվազագույն ամսական աշխատավարձի մասին» Հայաստանի Հանրապետության օրենքի 1-ին հոդվածով սահմանված նվազագույն ամսական աշխատավարձի չափը» բառերը փոխարինել «հիսուն հինգ հազար դրամը» բառերով,

զ. 10-րդ և 21-րդ կետերում «երկու» բառը փոխարինել «երեք» բառով,

է. 19-րդ կետում «երկու» բառը փոխարինել «հինգ» բառով,

ը. 25-րդ և 27-րդ կետերում «34» թվերը փոխարինել «45» թվերով,

թ. օրինակելի ձևի 5-րդ կետի 1-ին ենթակետի «բ» պարբերությունն ուժը կորցրած ճանաչել,

ժ. օրինակելի ձևի 7-րդ կետում «երկու» բառը փոխարինել «երեք» բառով,

ժա. օրինակելի ձևի 7-րդ կետում «Նվազագույն ամսական աշխատավարձի մասին» Հայաստանի Հանրապետության օրենքի 1-ին հոդվածով սահմանված նվազագույն ամսական աշխատավարձի չափը» բառերը փոխարինել «հիսուն հինգ հազար դրամը» բառերով:

2. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը, իսկ սույն որոշման 1-ին կետի 14-րդ ենթակետի «բ», «ե» «զ» և «թ» պարբերությունները, 17-րդ ենթակետի «դ», «ե», «զ» և «ը» պարբերությունները և 24-րդ ենթակետի «ա», «գ», «դ», «զ», «ը», «թ» և «ժ» պարբերություններն ուժի մեջ են մտնում 2020 թվականի հունվարի 1-ից։

3. Սույն որոշման դրույթները չեն տարածվում մինչև սույն որոշման ուժի մեջ մտնելը ծագած հարաբերությունների վրա:

**ՀԻՄՆԱՎՈՐՈՒՄ**

**«Հայաստանի Հանրապետության ԿԱՌԱՎԱՐՈՒԹՅԱՆ 2014 ԹՎԱԿԱՆԻ**

**ԱՊՐԻԼԻ 17-Ի n 534-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ**

1. **Անհրաժեշտությունը**

«Հայաստանի Հանրապետության կառավարության 2014 թվականի ապրիլի 17-ի N 534-Ն որոշման մեջ փոփոխություններ և լրացումներկատարելու մասին» ՀՀ կառավարության որոշման նախագծի (այսուհետ` նախագիծ) մշակման անհրաժեշտությունը պայմանավորված է վերոհիշյալ որոշման հավելվածներով հաստատված զբաղվածության պետական ծրագրերի իրականացման ընթացակարգերով սահմանված գործընթացների պարզեցման պահանջով:

**2. Ընթացիկ իրավիճակը և տվյալ բնագավառում իրականացվող քաղաքականությունը**

Նախագծի մշակումը հիմնականում պայմանավորված է իրավակիրառ պրակտիկայից բխող խնդիրների լուծմամբ: Մասնավորապես, առաջարկվում է`

* «Ձեռք բերած մասնագիտությամբ մասնագիտական աշխատանքային փորձ ձեռք բերելու համար գործազուրկներին աջակցության տրամադրում», «Գործազուրկների, աշխատանքից ազատման ռիսկ ունեցող, ինչպես նաև ազատազրկման ձևով պատիժը կրելու ավարտին մինչև վեց ամիս մնացած աշխատանք փնտրող անձանց մասնագիտական ուսուցման կազմակերպում» և «Աշխատաշուկայում անմրցունակ անձանց փոքր ձեռնարկատիրական գործունեության աջակցության տրամադրում» ծրագրերից հանել «առնվազն երեք ամիս գործազուրկի կարգավիճակ» ունենալու պահանջը:

Այսպես, «Ձեռք բերած մասնագիտությամբ մասնագիտական աշխատանքային փորձ ձեռք բերելու համար գործազուրկներին աջակցության տրամադրում» ծրագիրը ենթադրում է արագ արձագանք շահառուներին մասնագիտական որակավորմանը համապատասխան մասնագիտական աշխատանքային փորձ տալու, աշխատաշուկայում առավել մրցունակ դարձնելու և հարմար աշխատանքի տեղավորելու համար, ինչպես նաև գործատուի համապատասխան պահանջարկը արագ լրացնելու նպատակով: Ծրագրում ընդգրկվելու «առնվազն երեք ամիս գործազուրկի կարգավիճակ» ունենալու նախապայմանի սահմանումը, ինչպես նաև մեկ գործատուի մոտ տարվա ընթացքում երկուսից ոչ ավել պրակտիկայի կազմակերպման սահմանափակումը 2018թ. ազդեց ծրագրի կատարողականի վրա և գրանցվեց 61% կատարողական՝ 2016թ. 100%-ի դիմաց:

«Գործազուրկների, աշխատանքից ազատման ռիսկ ունեցող, ինչպես նաև ազատազրկման ձևով պատիժը կրելու ավարտին մինչև վեց ամիս մնացած աշխատանք փնտրող անձանց մասնագիտական ուսուցման կազմակերպում» ծրագիրը ևս աշխատաշուկայի պահանջներին արագ արձագանքման միջոց է և «առնվազն երեք ամիս գործազուրկի կարգավիճակ» ունենալու նախապայմանի սահմանումը խոչընդոտում է ծրագրի իրականացմանը:

«Աշխատաշուկայում անմրցունակ անձանց փոքր ձեռնարկատիրական գործունեության աջակցության տրամադրում» ծրագրում ևս «առնվազն երեք ամիս գործազուրկի կարգավիճակ» ունենալու նախապայմանը հնարավորություն չի տալիս ծրագրում անմիջապես ընդգրկել ձեռնարկատիրական գործունեությամբ զբաղվելու ցանկություն, կարողություն ունեցող և միայն նշված աջակցությունը ստանալու նպատակով զբաղվածության տարածքային կենտրոնում հաշվառված անձին:

* «Գործազուրկին այլ վայրում աշխատանքի տեղավորման աջակցության տրամադրում» ծրագրի տևողությունը սահմանել 2 տարի` 3 տարվա փոխարեն: Գործող ընթացակարգով սահմանված է երեք տարի, չնայած ծրագրի շրջանակներում ֆինանսական աջակցություն տրամադրվում է երկու տարիների ընթացքում: Գործազուրկները զգուշանում են երկար ժամկետով պայմանագիր ստորագրել, հատկապես, որ ծրագրի արժեքը բավականին բարձր է և վերադարձնելը խնդիր է, արդյունքում, տարածքներում, հեռավոր և սահմանամերձ գյուղերում չի լրացվում համայնքների համար կարևոր նշանակություն ունեցող ուսուցչի, բժշկի թափուր աշխատատեղերը: Նախագծով գործազուրկին հնարավորություն է տրվում ծրագրի իրականացման ժամանակահատվածում աշխատանքային պայմանագիրը լուծելուց հետո մեկամսյա ժամկետում աշխատանքի անցնել նույն վայրում այլ գործատուի մոտ:
* «Աշխատաշուկայում անմրցունակ և մասնագիտություն չունեցող երիտասարդ մայրերի համար գործատուի մոտ մասնագիտական ուսուցման կազմակերպում» ծրագրի շրջանակներում ծրագրի շահառու դիտարկել աշխատաշուկայում անմրցունակ մայրերին` անկախ տարիքից և հանել առաջին անգամ աշխատաշուկա մուտք գործելու հանգամանքը:
* «Մինչև երեք տարեկան երեխայի խնամքի արձակուրդում գտնվող՝ աշխատանք փնտրող անձանց՝ մինչև երեխայի երկու տարին լրանալն աշխատանքի վերադառնալու դեպքում երեխայի խնամքն աշխատանքին զուգահեռ կազմակերպելու համար աջակցության տրամադրում» ծրագրի շրջանակներում ՀՀ պետական բյուջեից շահառուին տրամադրել ֆինանսական աջակցություն մինչև երեխայի երեք տարին լրանալը` նախկին երկու տարվա փոխարեն: Ծրագրում ընդգրկվելու համար որպես պարտադիր պայման դիտարկել տվյալ պահին նախորդող տասներկուամսյա ժամանակահատվածում ընտանիքի (կնոջ և ամուսնու) միջին եկամուտը (ամուսնու (կնոջ) անհատ ձեռնարկատեր լինելու դեպքում` նախորդ տարվա ընթացքում ստացած միջին եկամուտը), որը չպետք է գերազանցի 350.0 հազար դրամը:
* Բնակչության սոցիալական պաշտպանության հաստատության (մանկատան) շրջանավարտներին ճանաչել աշխատաշուկայում անմրցունակ և հնարավորություն տալ առաջնահերթության կարգով ընդգրկվելու զբաղվածության կարգավորման պետական բոլոր ծրագրերում, ինչպես նաև «Աշխատաշուկայում անմրցունակ անձանց փոքր ձեռնարկատիրական գործունեության աջակցության տրամադրում» ծրագրից բնակչության սոցիալական պաշտպանության հաստատության (մանկատան) շրջանավարտների համար հանել երաշխավոր ունենալու դրույթը:
* Զբաղվածության պետական ծրագրերի շրջանակներում հաշմանդամություն ունեցող անձանց կողմից ստացված ֆինանսական միջոցների հետ վերադարձման պայմանը հանել:
* «Ձեռք բերած մասնագիտությամբ մասնագիտական աշխատանքային փորձ ձեռք բերելու համար գործազուրկներին աջակցության տրամադրում» ծրագրի շրջանակներում գործազուրկին վճարել աշխատավարձ մինչև 6 ամիս տևողությամբ` 3 ամսվա փոխարեն: Ծրագրի շրջանակներում գործատուի մոտ աշխատանքային փորձի ձեռքբերման գործընթացը կազմակերպող մասնագետին ամսական կտրվածքով վճարել գումար` «Նվազագույն ամսական աշխատավարձի մասին» Հայաստանի Հանրապետության օրենքի 1-ին հոդվածով սահմանված նվազագույն ամսական աշխատավարձի 50 տոկոսի չափով:
* «Աշխատաշուկայում անմրցունակ անձանց աշխատանքի տեղավորման դեպքում գործատուին աշխատավարձի մասնակի փոխհատուցման և հաշմանդամություն ունեցող անձին ուղեկցողի համար դրամական օգնության տրամադրում» ծրագրի շրջանակներում անմրցունակ անձանց աշխատանքի տեղավորման դեպքում գործատուին աշխատավարձի փոխհատուցումը տրամադրել մեկ տարի` 6 ամսվա փոխարեն, իսկ ուղեկցողի համար հաշմանդամություն ունեցող անձին տրամադրել դրամական օգնություն` ծրագրի իրականացման ամբողջ ժամանակահատվածի համար: Փոխհատուցման կարճ ժամանակահատվածը չի շահագրգռում ծրագրի իրականացման կողմ հանդիսացող գործատուին և աշխատանք փնտրողին, արդյունքում, գրանցվում է ծրագրի ցածր կատարողական: Նախագծով առաջարկվում է նաև ազատազրկման վայրերից վերադարձած անմրցունակ անձանց դիտարկել որպես ծրագրի շահառու:
* Զբաղվածության պետական ծրագրերում ներառելու համար նախատեսված առաջնահերթություններում ավելացնել նաև սոցիալական դեպքի վարման շրջանակներում սոցիալական աջակցության տարածքային գործակալությունից (բաժնից) ուղղորդված անձ հանդիսանալու հանգամանքը:
* Զբաղվածության պետական ծրագրերով նախատեսված ֆինանսական միջոցների տրամադրման կարգի և պայմանների փոփոխությունները պայմանավորված են այն հանգամանքով, որ 2018թ. զբաղվածության բոլոր ծրագրերի ֆինանսավորման ապահովումը, փոխանցումներն իրականացվում են կենտրոնացված կարգով Զբաղվածության պետական գործակալության կողմից: Նախկինում հաստատված նախահաշիվների համաձայն` որոշ ծրագրերի փոխանցումներն իրականացնում էին զբաղվածության տարածքային կենտրոնները:

**3. Կարգավորման նպատակը և բնույթը**

Նախագծով առաջարկվող փոփոխությունները նպատակ ունեն բարձրացնել զբաղվածության պետական ծրագրերի արդյունավետությունը` սահմանափակ ռեսուրսներով ավելի մեծ քանակությամբ շահառու­ների զբաղվածության ապահովման համար, ինչպես նաև պարզեցնել զբաղվածության պետական ծրագրերի իրականացման ընթացակարգերը:

**4. Նախագծի մշակման գործընթացում ներգրավված ինստիտուտները և անձինք**

ՀՀ աշխատանքի և սոցիալական հարցերի նախարարությունը:

**5. Ակնկալվող արդյունքը**

Նախագծի ընդունմամբ ակնկալվում է զբաղվածության ամենամյա պետական ծրագրերի իրականացման մեխանիզմների հստակեցում, պարզեցում, ծրագրերում նոր թիրախային խմբերի ներգրավման միջոցով վերջիններիս զբաղվածության ապահովում: Ակնկալվում է նաև զբաղվածության ամենամյա պետական ծրագրի իրականացման արդյունավետության բարձրացում:

**ՏԵՂԵԿԱՆՔ**

**«Հայաստանի Հանրապետության ԿԱՌԱՎԱՐՈՒԹՅԱՆ 2014 ԹՎԱԿԱՆԻ**

**ԱՊՐԻԼԻ 17-Ի n 534-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Հայաստանի Հանրապետության կառավարության 2014 թվականի ապրիլի 17-ի n 534-Ն որոշման մեջ փոփոխություններ և լրացումներկատարելու մասին» ՀՀ կառավարության որոշման ընդունման կապակցությամբ պետական կամ տեղական ինքնակառավարման բյուջեում ծախսերի ավելացումը կնախատեսվի ՀՀ աշխատանքի և սոցիալական հարցերի նախարարությանը տրված 2020-2022թթ. ընդհանուր հատկացումների շրջանակներում:

**Ա Մ Փ Ո Փ Ա Թ Ե Ր Թ**

**«Հայաստանի Հանրապետության ԿԱՌԱՎԱՐՈՒԹՅԱՆ 2014 ԹՎԱԿԱՆԻ ԱՊՐԻԼԻ 17-Ի n 534-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՍՏԱՑՎԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ**

|  |  |  |  |  |
| --- | --- | --- | --- | --- |
| **հ/հ** | **Առաջարկության հեղինակը,**  **գրության ամսաթիվը, գրության համարը** | **Առաջարկության բովանդակությունը** | **Եզրակացություն** | **Կատարված փոփոխությունը** |
| **1.** | **2.** | **3.** | **4.** | **5.** |
| 1. | ՀՀ առողջապահության նախարարություն  2019-07-16,  NԱԹ/11.1/11573-19 գրություն | 1. Առաջարկվում է Նախագծի 9-րդ կետի «ա» ենթակետը շարադրել հետևյալ բովանդակությամբ.  «9) ա. 10-րդ կետում և ամբողջ տեքստում «նախահաշիվները (ըստ տարածքային կենտրոնների և ամփոփ)» բառերը փոխարինել «նախահաշիվը» բառով:    2. Նախագծի 10-րդ կետի «բ» ենթակետը շարադրել հետևյալ բովանդակությամբ.  «10) բ. 21.4-րդ, 21.7-րդ կետերում և ամբողջ տեքստում «կրկնօրինակ» բառը փոխարինել «պատճենը» բառով: | 1. Ընդունվել է:  2. Ընդունվել է: | 1. Նախագիծը վերախմբագրվել է:  2. Նախագիծը վերախմբագրվել է: |
| 2. | ՀՀ ֆինանսների նախարարություն  2019-07-19  N01/8-3/11953-2019 գրություն | Նախագծի առանձին կետերի (մասնավորապես. 1-ին կետի 12-րդ ենթակետի «ե» և «զ» մասերի) ընդունումը ենթադրում է բյուջետային հատկացումների ավելացում, որի գծով ֆինանսական գնահատականը ներկայացված չէ: | Ընդունվել է: | Նախագիծը վերախմբագրվել է, բյուջետային հատկացումների ավելացում նախատեսող դրույթները, որպես անցումային, կիրականացվեն 2020թ. հունվարի 1-ից հետո` ՀՀ աշխատանքի և սոցիալական հարցերի նախարարությանը տրված 2020-2022թթ. ընդհանուր հատկացումների շրջանակներում: |
| 3. | ՀՀ տարածքային կառավարման և ենթակառուցվածքների նախարարություն  2019-07-19  N 01/15.2/9148-19 գրություն | Առաջարկություններ չկան: |  |  |
| 4. | ՀՀ էկոնոմիկայի նախարարություն  2019-07-23  N01/08.2.2/6728-19 գրություն | Առաջարկություններ չկան: |  |  |
| 5. | ՀՀ կրթության, գիտության, մշակույթի և սպորտի նախարարություն  2019-07-26  N 01/10/14793-19 գրություն | 1. Առաջարկում եմ նախագծի 13-րդ կետի «ը» ենթակետով լրացվող 23.3-րդ կետում «(բացառությամբ հաշմանդամություն ունեցող)» բառերից հետո լրացնել «անձի» բառը՝ ելնելով նախագծի տեքստում լրացվող համապատասխան դրույթի միևնույն պահանջից. 2. Նախագծի 15-րդ կետի «ը» ենթակետը անհրաժեշտ է խմբագրել, քանի որ գործող որոշման 31.1-ին կետում բացակայում է «18» թիվը. 3. Առաջարկում եմ նախագծի 20-րդ կետի «բ» ենթակետում «ավելի վաղ հաշվառվածներին՝ ըստ հաշվառման հերթականության» բառերից հանել «ավելի վաղ» բառերը, քանի որ գործող որոշման 21-րդ հավելվածի 8-րդ կետում արդեն իսկ առկա են այդ բառերը. 4. Առաջարկում եմ նախագծի փաթեթով ներկայացված «որոշման ընդունման կապակցությամբ ընդունվելիք այլ նորմատիվ իրավական ակտերի ընդունման անհրաժեշտության մասին» տեղեկանքը հանել՝ հիմք ընդունելով ՀՀ կառավարության 2018 թվականի հունիսի 8-ի N 667-Լ որոշմամբ հաստատված հավելվածի 16-րդ կետի պահանջը: 5. Նախագծի 11-րդ կետի «բ» ենթակետով նախատեսվող փոփոխությունը՝ գործող որոշման N 11 հավելվածի 7-րդ կետի («7. «Մասնագիտական ուսուցման ծառայությունների ձեռքբերման նպատակով կազմակերպված գնման ընթացակարգի հրավերով սահմանվում է, որ առաջին տեղ զբաղեցրած մասնակիցը որակավորման չափանիշները հիմնավորող փաստաթղթերի հետ միաժամանակ ներկայացնում է Հայաստանի Հանրապետության կրթության և գիտության նախարարության կողմից Հայաստանի Հանրապետության կառավարության 2015 թվականի սեպտեմբերի 10-ի «Լրացուցիչ կրթական ծրագրերի կազմակերպման և իրականացման կարգը, ինչպես նաև ոչ ֆորմալ և ինֆորմալ ուսուցման արդյունքների գնահատման և ճանաչման կարգը սահմանելու մասին» N 1062-Ն որոշմամբ հաստատված կարգի 15-րդ կետի համաձայն երաշխավորված` մասնագիտական ուսուցման տվյալ դասընթացն ապահովող մոդուլային ծրագիր») ուժը կորցրած ճանաչելը, համարում եմ ոչ նպատակահարմար և առաջարկում կազմակերպել քննարկումներ Աշխատանքի և սոցիալական հարցերի նախարարության հետ: | 1. Ընդունվել է:  2. Ընդունվել է:  3. Ընդունվել է:  4. Ընդունվել է:  5. Ընդունվել է: | 1. Նախագծի 1-ին կետի 13-րդ ենթակետի «ը» (ներկայիս 15-րդ ենթակետի «է») պարբերությունը վերախմբագրվել է:  2. Նախագծի 1-ին կետի 15-րդ (ներկայիս 17-րդ) ենթակետի «ը» պարբերությունը վերախմբագրվել է:  3. Նախագծի 1-ին կետի 20-րդ (ներկայիս 22-րդ) ենթակետի «բ» պարբերությունը վերախմբագրվել է:  4. Նախագծի փաթեթով ներկայացված «որոշման ընդունման կապակցությամբ ընդունվելիք այլ նորմատիվ իրավական ակտերի ընդունման անհրաժեշտության մասին» տեղեկանքը հանվել է:  5. Նախագծի 1-ին կետի 11-րդ (ներկայիս 13-րդ) ենթակետը վերախմբագրվել է` ՀՀ կրթության, գիտության, մշակույթի և սպորտի նախարարության հետ քննարկման արդյունքում ձեռք բերված փոխադարձ համաձայնությամբ: |
| 6. | ՀՀ արդարադատության նախարարություն  2019-08-19  N/27.1/18212-2019 գրություն | 1. Հարկ է նշել, որ ինչպես Նախագծից այնպես էլ վերջինիս հիմնավորումից պարզ չէ, թե ինչու է Նախագծով առաջարկվող հնարավորությունը տարածվում միայն Երևան քաղաքից դուրս բնակվող մանկատան շրջանավարտների վրա:Նախագծով առաջարկվող կարգավորմամբ միևնույն կարգավիճակն ունեցող, միևնույն պայմաններում գտնվող երեխաների նկատմամբ դրևսորվում է ոչ հավասար, խտրական մոտեցում:    1.1. Միևնույն ժամանակ, Նախագծում գործածված «մանկատուն» եզրույթի առնչությամբ հարկ է նշել, որ այս եզրույթը բացակայում է ինչպես Ընտանեկան օրենսգրքում, այնպես էլ «Առանց ծնողական խնամքի մնացած երեխաների սոցիալական պաշտպանության մասին» օրենքում, որոնք հանդիսանում են առանց ծնողական խնամքի մնացած երեխաներին վերաբերող տարբեր հարաբերություններ կարգավորող հիմնական իրավական ակտերը: Նշված իրավական ակտերում, կիրառված է «Դաստիարակչական, բժշկական հաստատություն, բնակչության սոցիալական պաշտպանության կազմակերպություններ կամ բնակչության կամ երեխայի սոցիալական պաշտպանության նպատակ հետապնդող այլ կազմակերպություն» եզրույթը՝ համապատասխան հոլովաձևերով: Այս առումով, անհրաժեշտ է Նախագիծը խմբագրել և ապահովել միասնական եզրույթի գործածություն:  Կարծում ենք Նախագծի 1-ին կետի 4-րդ, 5-րդ, 6-րդ ենթակետերը, 1-ին կետի 17-րդ ենթակետի բ) պարբերությունը, 1-ին կետի 18-րդ ենթակետի ա) պարբերությունը, 1-ին կետի 19-րդ ենթակետի ա) պարբերությունը, 1-ին կետի 23-րդ ենթակետի ա) և բ) պարբերություններն անհրաժեշտ է վերանայել, իսկ Նախագծի հիմնավորումը՝ լրամշակել:  2. Նախագծի 1-ին կետի 11-րդ ենթակետի ա պարբերությունում «բանկային հաշվեհամարին» բառերն անհրաժեշտ է փոխարինել «բանկային հաշվին» բառերով՝ նկատի ունենալով ՀՀ քաղաքացիական օրենսգրքի դրույթները:  3. Նախագծի 1-ին կետի 15-րդ ենթակետի ը) պարբերությունն անհրաժեշտ է խմբագրել, քանի որ ՀՀ կառավարության 2014 թվականի ապրիլի 17-ի N 534-Ն որոշման N 12 հավելվածի 23-րդ կետում բացակայում է «15» թիվը: | 1. Ընդունվել է :  1.1. Ընդունվել է:  2. Ընդունվել է:  3. Չի ընդունվել, քանի որ նախագծի 1-ին կետի 15-րդ (ներկայիս 14-րդ) ենթակետի ը) (ներկայիս «թ») պարբերությամբ առաջարկվում է փոփոխություն կատարել ՀՀ կառավարության 2014 թվականի ապրիլի 17-ի N 534-Ն որոշման N 12 հավելվածի 23-րդ կետում, որտեղ «15» թիվը կիրառվում է 3 անգամ: | 1. Նախագիծը վերախմբագրվել է և ծրագրերում առաջնահերթության կարգով ընդգրկվելու հնարավորությունը տրվել է բնակչության սոցիալական պաշտպանության հաստատության (մանկատան) շրջանավարտներին` անկախ բնակվելու վայրից:  1.1. Նախագիծը վերախմբագրվել է.  «մանկատուն» բառը փոխարինվել է «բնակչության սոցիալական պաշտպանության հաստատություն (մանկատուն)» բառերով:  Լրամշակվել է նաև նախագծի հիմնավորումը:  2. Նախագծի 1-ին կետի 11-րդ (ներկայիս 10-րդ) ենթակետի «ա» պարբերությունում «բանկային հաշվեհամարին» բառերը փոխարինվել են «բանկային հաշվին» բառերով: |
| 7. | Պետական եկամուտների կոմիտե  2019-07-15,  N/3-3/37823-2019 գրություն | Առաջարկություններ չկան: |  |  |
| 8. | ՀՀ մարդու իրավունքների պաշտպան  2019-07-29,  N 01/13.5/3671-19 գրություն | 1.Առաջարկում ենք Նախագծով գործատուի մոտ մասնագիտական ուսուցման կազմակերպում նախատեսել նաև մասնագիտություն ունեցող մայրերի համար:  2. Առաջարկում ենք քննարկել Նախագծով զբաղվածության պետական ծրագրերի շահառուների ցանկը ընդլայնելու հարցը և ի թիվս Երևան քաղաքից դուրս բնակվող մանկատան շրջանավարտների, անմրցունակ ճանաչել նաև Երևան քաղաքում բնակվող մանկատան շրջանավարտներին, այդ թվում՝ հաշմանդամություն ունեցող անձանց: | 1. Չի ընդունվել, քանի որ աշխատանքից ազատման ռիսկ ունեցող` աշխատանք փնտրող անձինք կարող են ընդգրկվել մասնագիտական ուսուցման ծրագրերում` համաձայն ՀՀ կառավարության 2014թ. ապրիլի 17-ի N 534-Ն որոշման N 11 հավելվածի:  2. Ընդունվել է: | 2. Նախագծի 1-ին կետի 16-րդ ենթակետը լրացվել է «բ» պարբերությամբ, համաձայն որի բնակչության սոցիալական պաշտպանության հաստատության (մանկատան) շրջանավարտները ճանաչվում են աշխատաշուկայում անմրցունակ: Միաժամանակ, նախագծով նրանց հնարավորություն է տրվում առաջնահերթության կարգով ընդգրկվելու զբաղվածության կարգավորման պետական բոլոր ծրագրերում: |
| 9. | Հայաստանի Արհմիությունների կոնֆեդերացիա  2019-08-12,  N 05-01/37 գրություն | Առաջարկություններ չկան: |  |  |
| 10. | Հայաստանի գործատուների հանրապետական միություն  2019-08-14,  N 106 գրություն | Առաջարկություններ չկան: |  |  |
| 11. | Նախագիծը տեղադրվել է www.e-draft.am կայքում` հանրային քննարկման նպատակով | Առաջարկություններ չեն ստացվել: | Ընդունվել է ի գիտություն: |  |